b'\n_START_ARTICLE_\nSongs About Girls\n_START_SECTION_\nIstorija\n_START_PARAGRAPH_\nPasak will.i.am, tai yra pusiau autobiografinis albumas, kadangi jis paremtas will.i.am. septynerius metus trukusia draugyste su viena mergina. Albumas apie \xe2\x80\x9emeil\xc4\x99 ir vis\xc4\x85, kas su ja ateina: \xc4\xafsimyl\xc4\x97jimas, i\xc5\xa1siskyrimas, barniai ir t. t.\xe2\x80\x9c will.i.am\xe2\x80\x99s savo MySpace TV video sak\xc4\x97, jog jis jau\xc4\x8diasi lyg tai b\xc5\xabt\xc5\xb3 jo debiutinis studijinis albumas, o pirmieji du buvo tiesiog produkcijos rinkiniai.\n_START_SECTION_\nBendradarbiavimai\n_START_PARAGRAPH_\nwill.i.am atskleid\xc4\x97 Kanadie\xc4\x8di\xc5\xb3 TV MTV e2, kad albume \xc5\xbemon\xc4\x97s i\xc5\xa1girs tokius atlik\xc4\x97jus kaip: Slick Rick, Ice Cube, Q-Tip, Common, Snoop Dogg, Too Short, Busta Rhymes ir Ludacris. Ta\xc4\x8diau vienintelis bendradarbiavimo k\xc5\xabrinys, kuris pateko \xc4\xaf album\xc4\x85, buvo daina su Snoop Dogg. Cheryl Cole dainos \xe2\x80\x9eHeartbreaker\xe2\x80\x9c singlo versijoje \xc4\xafra\xc5\xa1\xc4\x97 pritariamuosius vokalus.\n_START_SECTION_\nAlbumo i\xc5\xa1leidimas\n_START_PARAGRAPH_\n2006\xc2\xa0m. will.i.am tapo vienos internetin\xc4\x97s kompanijos \xe2\x80\x9eMusicane\xe2\x80\x9c rinkodaros vadovu. \xe2\x80\x9eMusicane\xe2\x80\x9c leid\xc5\xbeia pardavin\xc4\x97ti atlik\xc4\x97jams dainas, be j\xc5\xb3 \xc4\xafra\xc5\xa1\xc5\xb3 kompanij\xc5\xb3 leidimo. will.i.am album\xc4\x85 \xe2\x80\x9eSongs About Girls\xe2\x80\x9c i\xc5\xa1kart patalpino \xc5\xa1ioje svetain\xc4\x97je._NEWLINE_Nors Will s\xc4\x97kmingas prodiuseris bei jo grup\xc4\x97s albumai pasiekia top\xc5\xb3 vir\xc5\xa1\xc5\xabnes, ta\xc4\x8diau \xc5\xa1is solo albumas nebuvo s\xc4\x97kmingas. Albumas debiutavo #38 vietoje Billboard 200 top\xc5\xb3 s\xc4\x85ra\xc5\xa1e ir per pirm\xc4\x85j\xc4\x85 savait\xc4\x99 buvo parduota tiktai 21 000 albumo kopij\xc5\xb3. Tuo tarpu, pavyzd\xc5\xbeiui, \xe2\x80\x9eBlack Eyed Peas\xe2\x80\x9c albumai: \xe2\x80\x9eElephunk\xe2\x80\x9c (#14) ir \xe2\x80\x9eMonkey Business\xe2\x80\x9c (#2), o Fergie solo albumas \xe2\x80\x9eThe Dutchess\xe2\x80\x9c (#2)._NEWLINE_Albumas buvo atestuotas auksiniu Lenkijoje.'